cyanic-selkie/wikianc huggingface dataset:
प्रकाशमिति
प्रकाशमिति की प्रक्रिया में मानक प्रकाशस्रोत का सबसे अधिक महत्व है। ऐसे मानक की प्रारंभिक अर्हता यह है कि उसके द्वारा उत्सर्जित प्रकाश स्थिर हो अथवा अत्यल्प परिवर्तनशील हो तथा जिन प्रकाशस्रोतों की तुलना के लिये उसका प्रयोग किया जा रहा है उनके स्पेक्ट्रमी वितरण (spectral distribution) की सन्निकटस्थ सीमा तक उसका भी स्पेक्ट्रमी वितरण हो। इसके अतिरिक्त वह मानक प्रकाश स्रोत सुगमता से पुनरुत्पादनीय भी होना चाहिए और प्रत्येक दशा में उसके विभिन्न भागों में पर्याप्त स्थायित्व भी रहना चाहिए। इन अर्हताओं की पूर्ति के निमित्त अनेक मानक स्रोतों का व्यवहार किया जाता रहा है। इनमें सबसे प्राचीन मानक स्पमेंसेटी कैंडिल या ब्रिटिश कैंडिल है जिसका व्यास ७/८ इंच तथा १/६ पाउंड होती है तथा वह ११० ग्रेन प्रति घंटे की दर से जलती है। किंतु इसकी द्युति पर इसमें प्रयुक्त बत्ती (wick) की तथा प्रयोगस्थल पर व्याप्त वातावरण में विद्यमान जल की मात्रा का प्रभाव अनिवार्य रूप से पड़ता है। इसलिए इसका प्रयोग अब प्राय: नहीं किया जाता और इसके स्थान पर विभिन्न प्रकार के वैद्युत्‌ मानक प्रकाश स्रोतों का व्यवहार किया जाता है। इनमें वर्नन हार्कोटे पेंटेन लैंप (Vernon Harcourt pentane lamp), दस कैंडिल लैंप तथा हेफनर (Hefner) लैंप आदि विशेष उल्लेखनीय हैं। पूर्वकथित वर्नन हारकोर्ट लैंप में ऐसी व्यवस्था रहती है कि ज्वाला का आकार सदा नियत रहे। सन्‌ १९०९ तक मानक ज्योति तीव्रता (luminous intensity) इस लैंप की ज्योति के दशांश के बराबर मानी जाती रही।। सन्‌ १९२१ में ऐसे अनेक विद्युत लैंपों के समूह की औसत प्रदीपन क्षमता या प्रदीपकता को अंतरराष्ट्रीय मानक माना गया। ब्रिटेन, फ्रांस, संयुक्त राज्य अमरीका की तीन प्रमुख मानकीकारक प्रयोगशालाओं में ऐसे मानकों द्वारा अन्य लैंपों के मानकीकरण किए जाते रहे। किंतु शुद्ध पेटेन (अन्य हाइड्रोकार्बनों से मुक्त) के दुष्प्राप्य होने तथा जिस बर्नर से इसकी ज्वाला निकलती है, उसमें तापवृद्धि के साथ ज्वाला की दीर्घता में अनियंत्रणीय परिवर्तन होते रहने के कारण इस लैंप का भी प्रचलन बहुत कम हो गया है। ऊपर कथित हेफ़नर लैंप में ऐमिल ऐसीटेट (amyl acetate) के दहन द्वारा ज्वाला उत्पन्न की जाती है जिसका रंग लाल होता है और जिसकी लंबाई प्राय: ४ सेंटीमीटर होती है। सुगम, सुप्राप्य एवं पुनरुत्पादनीय होने के कारण आजकल इसी लैंप का ज्योतिर्मितीय प्रयोजन के लिये अधिक उपयोग किया जाता है, इसकी ज्योति पेंटेन लैंप के अंतरराष्ट्रीय मानक की ९/१० गुनी होती है। सन्‌ १९३९ में अंतरराष्ट्रीय अनुबंध (करारनामा) के द्वारा एक नवीन एवं सर्वश्रेष्ठ प्राथमिक मानक (primary standard) का प्रयोग किया जाने लगा है जिसका नाम प्लैंकियन विकिरक (planckian radiator) है। इसमें प्लैटिनम को विद्युद्विधि से उसके गलनांक (melting point) तक उत्तप्त किया जाता है। उसकी द्युति को विशेष विकिरण व्यवस्था द्वारा ज्योतिर्मापी तक प्रेषित किया जाता है। ज्योतितीव्रता की अंतरराष्ट्रीय ईकाई का निर्धारण भी इसी विकिरक के आधार पर किया गया, किंतु द्वितीय विश्वयुद्ध के कारण उसका व्यवहार स्थगित हो गया। १ जनवरी १९४८ ई. से विश्व के कतिपय राष्ट्र पुन: उसका प्रयोग करने लगे हैं। प्लैंकियन विकिरक के प्रति ईकाई सेंटीमीटर की ज्योतीय तीव्रता के षष्ठ दशांश को अंतरराष्ट्रीय कैंडिल या कैंडेला (Candella) कहा जाता है।
प्रकाशस्रोत की प्रदीपन क्षमता (illuminating power)
यह कैंडिल शक्ति में मापी जाती है। किसी प्रकाशस्रोत द्वारा प्रति सेकंड प्रति ईकाई घन कोण में प्रेषित ज्योतीय फ्लक्स (luminous flux) को उस स्रोत की प्रदीपन क्षमता कहते है। मान लें (चित्र 1) र (r) अर्धव्यास के गोले (sphere) के केंद्र उ (o) पर एक अंतरराष्ट्रीय कैंडिल प्रदीपन क्षमता का प्रकाशस्रोत रखा हुआ है। इस स्रोत द्वारा उत्सर्जित फ्लक्स गोले के संपूर्ण आंतरिक तल पर समान रूप से वितरित होगा। यदि इस गोले के तल के एक भाग को, जिसका क्षेत्रफल स (S) हो, लेकर उसकी परिमा (periphery) के सभी बिंदुओं को केंद्र उ (o) से मिला दिया जाय तो एक घनकोण बन जायगा जिसमें होकर जानेवाला संपूर्ण प्रकाश स (S) पर पड़ेगा। चूँकि संपूर्ण गोले के आंतरिक पृष्ठ (= 4p र2) पर कुल फ्लक्स फ (F) पड़ता है, इसेलिए स (S) पर पड़नेवाला फलक्स फ का वाँ भाग होगा।
इसमें स/र2 = घन कोण द व (S/r2 = solid angle w)। अत: यदि स = र2 = 1 (S = r2 = 1) हो तो द व = 1 (d w = 1) तथा (S) पड़नेवाला ज्योतीय फ्लक्स = 1 होगा।
अतएव ज्योतीय फ्लक्स की इकाई की परिभाषा हम इस प्रकार दे सकते हैं : एक अंतराष्ट्रीय कैंडिल की क्षमता के समरूप बिंदुवत्‌ स्रोत द्वारा ईकाई घनकोण में उत्सर्जित प्रकाश ऊर्जा अथवा इकाई अर्धव्यास के गोले के केंद्र पर रखे हुए इकाई अंतरराष्ट्रीय कैंडिल सामर्थ्य के प्रकाशस्रोत द्वारा गोले के ईकाई क्षेत्र पर प्रति सेंकेंड प्रक्षिप्त ज्योति ऊर्जा की मात्रा को ज्योतीय फ्लक्स की ईकाई कहते हैं। इस इकाई को ल्यूमेन (Lumen) कहा जाता है।
उपर्युक्त दृष्टांत से यह स्पष्ट है कि इकाई घनकोण में उत्सर्जित फ्लक्स = 1/4p ´ कुल फ्लक्स (F), किंतु एक मानक कैंडिल द्वारा उत्सर्जित कुल फ्लक्स = 4p ल्यूमेन, इसलिये किसी प्रकाश स्रोत द्वारा इकाई घन कोण में उत्सर्जित फ्लक्स =
इकाई घन कोण में किसी प्रकाशस्रोत द्वारा उत्सर्जित फ्लक्स को उस स्रोत की प्रदीपन क्षमता (illuminating power) या प्रदीप्ति (luminosity) कहते हैं। अत: किसी प्रकाशस्रोत की प्रदीपन क्षमता उस स्रोत द्वारा इकाई क्षेत्र पर प्रति सेकेंड प्रेषित प्रकाश की मात्रा तथा इन्हीं परिस्थितियों में एक मानक कैंडिल द्वारा प्रति सेकंड प्रति ईकाई क्षेत्र पर प्रेषित प्रकाश की मात्रा का अनुपात होता है।
यदि प्रकाशस्रोत सभी दिशाओं में समान रूप से प्रकाश विकिरण नहीं करता तो किसी दिशा में, किसी घनकोण दव (dw) में उसकी प्रदीप्ति
और उस दशा में कुल फ्लक्स
=
ईकाई घनकोण के फ्लक्स के माध्यमान (mean value) को प्रकाशस्रोत की माध्यगोलीय कैंडिल शक्ति (mean shperical Candle Power) कहते हैं। इसका मान उपर्युक्त विवेचन के अनुसार होगा।
प्रदीप्त तल पर प्रदीपन की तीव्रता (intensity of illumination)
प्रदीप्त तल के प्रति इकाई क्षेत्र पर प्रक्षिप्त प्रकाश फ्लक्स या तीव्रता को ल्यूमेन प्रति वर्ग फुट या ल्यूमेन प्रति वर्ग मीटर में व्यक्त किया जाता है। मान लें क (C) कैंडिल शक्ति के एक प्रकाशस्रोत के संमुख द स (d S) क्षेत्रफल का एक छोटा सा तल क्षेत्र र (r) दूरी पर स्थित है। स्पष्ट है कि प्रति सेकंड इस क्षेत्र पर पड़नेवाला फ्लक्स = क. द व = क. दस/र2 (C dw = Cd S/r2) ल्यूमेन अर्थात्‌ क/र2 (C/r2) ल्यूमेन प्रति वर्ग क्षेत्र होगा और यह फ्लक्स दूरी र (r) के वर्ग के अनुसार घटता जायगा। अतएव प्रदीपन इकाई तीव्रता (अर्थात्‌ एक ल्यूमेन प्रति वर्ग क्षेत्र) उस क्षेत्र पर प्रदीपन की तीव्रता के बराबर होगी जो इकाई कैंडिल शक्ति के स्रोत के सम्मुख, इकाई दूरी पर, आपाती प्रकाश (incident light) के अभिलंबवत्‌ (normal) रखा गया हो। मापन की प्रचलित प्रणालियों में इसकी इकाइयाँ क्रमश: मीटर कैंडिल और फुट कैंडिल हैं। यदि विचारणीय तल दस (d S) आपाती प्रकाश की दिशा के लंबवत्‌ न होकर लंब से q कोण झुका हो और दस (d S) का प्रक्षेप (projection) अभिलंब दिशा में दस' हो तो तल दस पर प्रदीपन की तीव्रता =
इसे लैंबर्ट का कोज्या नियम (Lambert's cosine Law) कहते हैं।
प्रदीप्त तल की द्युति या चमक (Brightness or Brilliance of illuminated surface)
कोई प्रदीप्त तल अपने ऊपर प्रक्षिप्त प्रकाश का कुछ भाग अवशोषित (absorb) करता है और शेष को परावर्तित (reflect) करता है। यदि वह परावर्तित प्रकाश किसी विशेष दिशा में जाता है तो उस ओर से देखने पर वह तल अत्यंत दीप्त दिखलाई पड़ता है, जैसे दर्पणों में। किंतु यदि वह तल प्रक्षिप्त प्रकाश को चतुर्दिक्‌ विसरित करता है तो वह कम दीप्त जान पड़ता है। ऐसे परावर्तन को विसरित परावर्तन (Diffused reflection) कहते हैं तथा प्रकाश को चतुर्दिक विसरित करनेवाले तलों को विसरित परावर्तक (Diffuse reflectors) कहते हैं।
यदि किसी विसरित परावर्तक तल के सामने हम अपने नेत्र इस प्रकार रखें कि दृष्टि की दिशा उस तल के अभिलंब से q कोण बनाए और हमारे नेत्र के चक्षुताल या तारा (pupil) का क्षेत्रफल अ (A) तथा दीप्त तल के किसी बिंदु से तारा पर प्रक्षिप्त प्रकाश की सीमा, घनकोण व (w) के अंदर हो, तो व = जहाँ र (r) उस तल से नेत्र की दूरी है। यदि नेत्र की दिशा में तल की प्रभावकारी कैंडिल शक्ति कq (Cq) प्रति इकाई क्षेत्र हो तो दस (d S) क्षेत्रफलवाले तल द्वारा नेत्र पर प्रक्षिप्त प्रकाश की मात्रा = कq. दस. व (Cq . d S. w)। लैंबर्ट के नियम के अनुसार कq = क0 कोज्या q), जहाँ क0 (C0) अभिलंब की दिशा में दृश्य तल की दीप्ति है।
अर्थात्‌ दवा =
\ प्रति इकाई घन कोण में तल से नेत्र द्वारा प्राप्त प्रकाश की मात्रा या तल की द्युति
=
अत: किसी प्रदीप्त तल की प्रदीप्ति दर्शक के नेत्र की दिशा (q) पर निर्भर नहीं करती।
पुन: मान ले कि किसी तल की प्रदीप्ति बq (Bq) है। उसके द्वारा प्रति इकाई प्रक्षेपित (projected) क्षेत्रतल पर उत्सर्जित कुल ज्योतीय फ्लक्स (total luminous flux) ज्ञात करने के लिये मान लें दस (d S) तल से q और (q +dq) कोणों के बीच चलनेवाला फ्लक्स दव (d w), किसी क्षण इकाई दूरी पार करता है। उस क्षण में यह फ्लक्स इकाई अर्धव्यास के एक गोले (Sphere) के, जिसका केंद्र तल दस (d S) का मध्य बिंदु है, भीतरी तल पर एक खंड (zone) से व्याप्त होगा जैसा चित्र 2 में प्रदर्शित है। इस खंड (zone) का क्षेत्रफल (2p sin q . dq) होगा। q की दिशा में दस (d S) का प्रक्षेप द स कोज्या q (d S cosq) होगा और इस प्रकार q तथा dq के बीच प्रति इकाई प्रेषित प्रकाश की मात्रा बq दस कोज्याq. dq 2p sin q dq) होगी इसलिये सभी दिशाओं में प्रति इकाई क्षेत्र में कुल प्रेषित प्रकाश की मात्रा
= होगी।
पूर्ण विसरक तलों के लिये बq (Bq) का मान स्थिर होता है। मान लो बq = ब (Bq = B), तो कुल प्रेषित प्रकाश की मात्रा
\ तल की द्युति ब (B) = प्रति इकाई क्षेत्र पर प्रेषित कुल प्रकाश की मात्रा का 1/p वाँ भाग।
किसी प्रदीप्त तल की द्युति यदि 1/p कैंडिल शक्ति प्रति वर्ग-सेंटीमीटर होती है तो उसे एक लैबर्ट कहते हैं। इसी प्रकार 1/p कैंडिल शक्ति प्रति ईकाई वर्ग फुट की द्युति को एक फुट-लैंबर्ट कहते हैं।
स्टाइल्स क्रफ्रोर्ड प्रभाव
स्टाइल्स और क्रफोर्ड ने पता लगाया कि नेत्र में पुतली (तारा) के केंद्र के निकट प्रविष्ट होनेवाला प्रकाश चाक्षुष अनुक्रिया (visual response) उत्पन्न कर सकने में अधिक प्रभावकारी होता है। इसका कारण यह है कि तार की परिमा (periphery) के निकट से होकर नेत्र के अंदर जानेवाली प्रकाश किरणें दृष्टिपटल (retina) पर अपेक्षाकृत अधिक तिरछी पड़ती हैं। इसलिये उनकी तीव्रता पूर्वकथित प्रकाश किरणों की अपेक्षा कम प्रतीत होती हैं। यह प्रभाव प्रदीप्ति की तीव्रता एवं प्रदीपन शक्ति के अध्ययन में विशेष सहायक होता है।
प्रकाश प्रणाली द्वारा निर्मित बिंब की ज्योतिर्मयता (luminance) एवं प्रदीप्ति (illumination) ¾ मान लीजिए, किसी प्रकाशिक तंत्र (optical system) के, जिससे दस (dS) तल क्षेत्र का बिंब द स' (ds') बन रहा हो, प्रवेशद्वार और निर्गमद्वार क्रमश: यप (E P) और य प' (E P') है तथा तल दस प्रकाशीय अक्ष (optic acis) के अभिलंबवत स्थित है। ऊपर वर्णित सूत्रानुसार उपर्युक्त प्रणाली में उ तथा उ+द अ (U और U+dU) कोणों चित्र 3. के बीच स्थित वलयखंड (annular zone) में प्रविष्ट होनेवाले फ्लक्स की मात्रा
दफ उ 2p बद ज्या उ कोज्या उ. द उ
(dF = 2p Bu sin U cos U. dU)
दफ' = क. द फ
(dF' = k. dF)
जहाँ क (k) उपकरण का प्रकाश संचरण गुणांक (transmission factor) है। हेल्महोल्ट्स (Helmholts) सूत्र के अनुसार
m. h ज्या उ = m ' h' ज्या उ'
(m h sin U = m ' h' sin U')
जहाँ m और m ' क्रमश: वस्तु एवं बिंब स्थलों के अपवर्तनांक हैं तथा h और h' क्रमश: वस्तु एवं बिंब के रैखिक आकार हैं। यह देखा जा सकता है कि संबद्ध क्षेत्रतत्वों dS एवं dS' के लिए
m 2 द स ज्या2 उ = m 2 द स' ज्या2 उ'
(m 2 dS. sin2 U = m ' 2 dS' . sin2 U')
इन्हें अवकलित (differentiate) करने पर,
m 2. द स. ज्या2 उ कोज्या उ. द उ = m ' 2. द स'. 2 ज्या उ' कोज्या उ'. द उ'
[m 2 dS. 2 sin U cos U dU = m ' 2 dS'. 2 sin U' cos U' dU' ]
\ द फ' = क. द फ = क. ब' 2p ज्या उ' कोज्या उ' द उ'
dF' = k dF = k.B' u 2p sin U' cos U' dU'
यही फ्लक्स उ' (U') तथा उ' + द उ' (U+dU') कोणों के बीच में द स' क्षेत्र के परे जाता है। अतएव यंत्र में प्रविष्ट होनेवाला कुल फ्लक्स
फ = p ब3 ज्या2 उ अ [F = p Bu sin2 U max]
तथा यंत्र से निर्गत फ्लक्स फ' = क फ
= क p बउ ज्या2 उ' अ
स्मरणीय है कि उअ (U max) तथा उ1अ (U' max) क्रमश: आपाती एवं निर्गत फ्लक्सों के अधिकतम मान हैं। उपर्युक्त समीकरण के अनुसार बिंब की प्रदीप्ति
अर्थात्‌ य µ ज्या2 उ1अ [Eµ sin2U' max]
इससे यह स्पष्ट है कि फोटोग्राफी के कैमरे प्रभृति यंत्रों में जो पूर्णत: बिंब की कांति पर आश्रित होते हैं, लेंस प्रणाली का द्वारक या छिद्र (aperture) काफी बड़ा होना चाहिए।
प्रदीपन क्षमता की तुलना
प्रकाशस्रोतों के प्रदीपन सामर्थ्यों का तुलनात्मक अध्ययन करने के हेतु जिन उपकरणों की सहायता ली जाती है उन्हें ज्योतिर्मापी या प्रकाशमापी (photometers) कहते हैं। इन उपकरणों में एक पर्दे के तल या उसके किसी अंश को दो प्रकाशस्रोतों द्वारा प्रकाशित किया जाता है और उन्हें ऐसा समंजित किया जाता है कि दोनों प्रकाशस्रोतों द्वारा उत्पन्न प्रदीप्ति समान हो। ऐसी स्थिति में यदि एक प्रकाशस्रोत की प्रदीपन क्षमता क1 (C1) और पर्दे से दूरी द1 (d1) तथा दूसरे के लिये ये राशियाँ क्रमश: क2 (C2) और द2 (d2) हों तो
इस सिद्धांत का अनुसरण सर्वप्रथम रमफर्ड ने 1794 ई. में किया था, किंतु उनकी विधि अधिक उपयोगी नहीं सिद्ध हुई। सन्‌ 1843 में बुन्सन ने एक अत्यंत उत्कृष्ट उपकरण का आविष्कार किया जो रमफर्ड द्वारा अनुसरित सिद्धांत पर ही आधरित था, किंतु उसमें दृष्टिगत प्रदीप्ति की तीव्रता का अनुमान के द्वारा निर्णय कर सकने के बदले सटीक निर्णय कर सकने की सुविधा थी।
रमफर्ड का छाया ज्योतिर्मापी (Rumford' s shadow photometer)
दो प्रकाशस्रोतों की प्रदीपन क्षमता की तुलना के हेतु प्रयुक्त प्रारंभिक कोटि के ज्योतिर्मापियों में से यह एक है। इसके प्रारंभिक स्वरूप में दो अपारदर्शी छड़ों का प्रयोग किया जाता था, किंतु अब एक ही छड़ प्रयुक्त होती है। छड़ को दो प्रकाशस्रोतों से चित्र 4. में प्रदर्शित विधि से प्रकाशित किया जाता है और उनसे पर्दे पर उत्पन्न होने वाली छड़ की छाया जब समान दीप्ति की प्रतीत होती है तब तो यह मान लेना सर्वथा तर्कसंगत है कि प्रदीप्तियाँ समान हैं। यदि पर्दे पर प्रक्षेपित प्रकाश दोनों प्रकाशस्रोतों से समान कोण पर आपतित हो तो स्रोतों की प्रदीपन क्षमता पर्दे से उनकी दूरियों के वर्ग के व्युत्क्रमानुपाती होती है।
जॉली का ज्योतिर्मापी (Joly's photometer)
इस ज्योतिर्मापी में किसी पारदर्शी पदार्थ (सामान्यतया पैराफिन मोम) के दो सर्वसम पतले गुटके टिन की पत्तियों द्वारा परस्पर पृथक्कृत रखे होते हैं। दोनों तुलनीय प्रकाश स्रोतों को इस गुटके से इतनी दूर रखा जाता है कि गुटके के दोनों पार्श्व धरातल समान कांतियुक्त दृष्टिगोचर हों। इसमें कठिनाई यह होती है कि इस बात का निश्चय नहीं हो पाता कि दूरियाँ कहाँ से मापी जायें।
ल्युमर ब्राड्हन ज्योतिर्मापी
सर्वोत्कृष्ट ज्योतिर्मापी का निर्माण ल्युमर ब्रोड्हन ने किया था और उनके नाम पर उसे ल्युमर-ब्राड्हन ज्योतिर्मापी (Lummer Brodhun Photometer) कहा जाता है। इसकी रचना एवं कार्यविधि नीचे दिए गए चित्र 5 से समझी जा सकती है। प्रकाशस्रोत स1 और स2 से चलनेवाली प्रकाश की किरणें उत्तम विसरक (diffuser) अ के दोनों पार्श्वों पर पड़ती हैं। अ सामान्यतया प्लास्टर 'ऑव पेरिस' की चकती (disc) होता है। अ से विसरित प्रकाशकिरणें द1 ओर द2 से परावर्तित होती हैं और प्रिज्म प्रणाली प फ से होती हुई दूरदर्शी ल में जाती हैं। दूरदर्शी के दृष्टिक्षेत्र में अ के दोनों तलों की प्रदीप्ति कुछ वैसी ही दिखाई पड़ती है जैसा चित्र 5. (दृष्टिक्षेत्र का रूप) में प्रदर्शित है, प्रकाश स्रोतों की सापेक्षिक दूरियाँ इस प्रकार सम्मजित की जाती है कि दृष्टिक्षेत्र समरूप प्रदीप्त हो। तब अ से दोनों की दूरियाँ नाप ली जाती है।
बुंसन का स्नेहित बिंदु ज्योतिर्मापी (Bunsen's grease spot Photometer)
सर्वोत्तम यथार्थ परिणाम प्रदायक यह प्रथम ज्योतिर्मापी है। इसमें एक खुरदुरे श्वेत कागज की चकती के केंद्र पर तेल बिंदु स्थापित कर उसे पारभासी (transluscent) बना दिया जाता है (चित्र 6.), उसके दोनों ओर तुलनीय प्रकाशस्रोतों को रखकर उनकी दूरियाँ इस प्रकार समंजित की जाती हैं कि पारभासी बिंदु या तेल-बिंदु तथा कागज का शेष अपारदर्शी भाग समा द्युति के दृष्टिगोचर हों। यदि अपारदर्शी भाग का परावर्तन गुणांक (reflection factor) र (r) हो तथा तैल बिंदु के परावर्तन एवं अपवर्तन गुणांक क्रमश: र' (r') तथा ट' (t') हो और दाहिनी और बाई ओर की प्रदीप्तियाँ क्रमश: यद (ER) और यब (EL) हों तो अपारदर्शी की प्रदीप्ति रयब/ p (r E1/p) तथा पारभासी अंश की प्रदीप्ति (र' यब + ट' यद)/ p [r' EL + t' E)/ p ] होगी।
जब दोनों स्रोतों को ज्योतिर्मापी के दोनों ओर रखने पर तथा बाई ओर से देखने पर दोनों तलों की दीप्तियाँ समान हो जाती हैं तो रयब = र' यब + ट' यद [r EL = r' EL + t' ER]
यदि ज्योतिर्मापी के दोनों तलों के लिये र और र' के मान समान हों और दाहिनी ओर से देखने पर ज्योतिर्मापी पट पर दीप्तियाँ समान हों तो
(र यब' = र' यद' + ट' यब')
[r ER = r' E' R+ t' EL')]
इन दोनों समीकरणों को संयुक्त करने पर
मान लीजिए प्रथम स्थिति में लैंपों की ज्योतिर्मापी शिर (Phootmetere head) से दूरियाँ क्रमश: दब (dL) तथा दद (DR) हों तो दूसरी स्थिति में ये दूरियाँ क्रमश: द' ब (d' L) तथा द' द (d' R) दों तो अभिलांबिक आपतन के लिये
तथा
जहाँ पब (IL) तथा पद (IR) ज्योतिर्मापी पट की क्रमश: बाईं और दाहिनी ओर की प्रदीप्ति तीव्रताएँ हैं।
यदि ज्योतिर्मापी-शिर दोनों ओर से आपाती प्रकाश की किरणों के समक्ष सममित (symmetrical) स्थित नहीं है तो उपर्युक्त विधि दोनों ओर बारी बारी से व्यवहृत की जाती है और दोनों ओर से प्राप्त प्रदीप्ति तीव्रताओं के अनुपातों का ज्यामितीय मध्यमान (geometric mean) ले लिया जाता है।
फोटोग्राफिक ज्योतिर्मिति (Photographic photometry)
इस शीर्षक के अंतर्गत वे सभी ज्योतिर्मितीय विधियाँ (Photometic methods) आती हैं जिनसे खगोलीय पिंडों (celestial bodies) का फोटोग्राफ लिया जाता है और उनकी द्युतियों की तुलना की जाती है। इन तुलनात्मक परिमाणों से प्रत्येक तारे के कांतिमान (magnitude) की गणना की जाती है और उसके लिये कांतिमान अंतर (magnitude difference) का ज्ञान प्राप्त किया जाता है। तारों का, पहले एक पट्टिका (plate) पर फोटो चित्र लिया जाता है। इसके पश्चात्‌ दूरदर्शी (telescope) को थोड़ा सा घुमाया जाता है और प्रकाश घटन (light reduction) की किसी विधि का, जिसके लिये घटन अनुपात (reduction ratio) ज्ञात होता है, प्रयोग कर उस तारे के पार्श्वस्थ क्षेत्र का पुन: फोटो चित्र लिया जाता है। दोनों बार प्रभासन (exposure) की अवधि एक ही रहती है। डेवलप करने के अनंतर प्लेट पर प्रत्येक तारे के दो सन्निकटस्थ बिंब प्राप्त होते हैं। इन्हें क्रमश: पूर्ण एवं न्यूनीकृत (reduced) बिंब कहते हैं। अब प्लेट पर दो तारे ऐसे चुने जाते हैं कि एक का पूर्ण बिंब दूसरे के न्यूनीकृत बिंब के बराबर हो उनके बीच कांतिमानों के अंतर को कांतिमान अंतर (Magnitude difference) दम (D m) कहते हैं। जहाँ दम (D m) घटन अनुपात के लघुगणक (logarithm) का 2.5 गुना होता है। यदि इस प्रक्रिया को अन्य तारों के लिये चलाते रहें तो दृष्टिक्षेत्र (field of vision) के सभी तारों का एक ऐसा क्रम प्राप्त होगा जिसमें प्रत्येक अग्रवर्ती (preceding) तारे का कांतिमान पश्चवर्ती (succeeding star) के कांतिमान से D m कम होगा। ऐसे कतिपय क्रमों का चुनाव करके एक लेखा चित्र का अंकन किया जा सकता है, जिससे बिंब की माप (image measure) का संबंधी तारे तथा किसी चुने हुए तारे के कांतिमानों के अंतर में संबंध हो जायगा।
नीहारिकीय फोटोग्राफी (Nebular Photography)
यह उपर्युक्त सिद्धांत पर ही आधृत ज्योतिर्मिति की एक अत्यंत उत्कृष्ट एवं कौशलयुक्त शाखा है जिसमें किसी नीहारिका के कांतिमान का मान ज्ञात किया जाता है। इस मापनक्रम में नीहारिका को एक तारे के सदृश माना जाता है और यह ध्यान रखा जाता है कि नीहारिका का सारा प्रकाश दूरदर्शी में प्रविष्ट हो और वैसा ही प्रभाव उत्पन्न करे जैसा एक तारे से आगत प्रकाश द्वारा उत्पन्न होता है।
स्पेक्ट्रमी ज्योतिर्मिति या स्पेक्ट्रोफोटोमीट्री (Spectrophotometry) ¾ इस प्रकार की ज्योतिर्मिति प्रकाश के केवल एक अत्यंत लघु तरंग दैर्घ्य विस्तार (range of wavelength) का प्रयोग करके विभिन्न तरंगदैर्घ्य विस्तारों में किसी विचारणीय तारे के कांतिमानों का अध्ययन किया जाता है। इससे नक्षत्रीय स्पेट्रम (stellar spectra) में वर्णक्रमी ऊर्जा वितरण का अध्ययन करने में अत्यंत महत्वपूर्ण सहायता मिलती है।
वेतनधार, भिकियासैण तहसील
वेतनधार, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
पसुकिडामेट्टु नदी
पसुकिडामेट्टु नदी (Pasukidamettu River) भारत के केरल राज्य में बहने वाली एक नदी है। यह पतनमतिट्टा ज़िले में पश्चिमी घाट में आरम्भ होती है और अचनकोविल नदी में मिल जाती है।
जन जागृति संघ
जन जागृति संघ एक लाभनिरपेक्ष संगठन (नॉन प्रोफिट आर्गनाइजेशन) है। इसका मुख्यालय मझगवां में है जो की मध्य प्रदेश के सतना जिले में स्थित है।
इसका मुख्या उद्देश्य लोगो में सामाजिक, राजनीतिक एवं आर्थिक जागरूकता लाना है। वर्तमान में इस संगठन के अध्यक्ष श्री मुकेश कुमार अग्रवाल एवं सचिव श्री पंकज कपूर है। वर्तमान में इसमें करीब ५० सक्रिय कार्यकर्ता है। इस संगठन के माध्यम से इस क्षेत्र में २ वर्षो से प्रतिभा खोज परीक्षा का आयोजन कराया जा रहा है और तीसरे वर्ष भी इस परीक्षा का आयोजन २३ जनवरी २०११ को कराया गया है।
भारत–मालदीव सम्बन्ध
भारत-मालदीव संबंध भारत और मालदीव के बीच द्विपक्षीय संबंधों का उल्लेख करते हैं। संबंध सामरिक, आर्थिक और सैन्य सहयोग में दोस्ताना और करीबी रहे हैं। भारत ने द्वीप राष्ट्र पर सुरक्षा बनाए रखने में योगदान दिया।
भाई मतिदास
भाई मतिदास सिख इतिहास के सर्वश्रेष्ठ शहीदों में गिने जाते हैं। वह ब्राह्मण जाति के थे। भाई मतिदास तथा उनके छोटे भाई भाई सती दास और भाई दयाला जी नौवें गुरु गुरु तेगबहादुर जी के साथ शहीद हुए थे। उनको औरंगजेब के आदेश से दिल्ली के चांदनी चौक में 09 नवम्बर 1675 को आरे से चीर दिया गया था। उन्हें मृत्यु स्वीकार थी, परंतु इस्लाम नहीं। भाई मतिदास गुरु तेगबहादुर जी के बेहद करीबी थे। ‘भाई’ का सम्मान स्वयं गुरु गोबिंद सिंह जी ने इन शहिदों और पंज प्यारे प्यारों को दिया था।
मूआब
मूआब (अंग्रेज़ी: Moab, अरबी: مؤاب, इब्रानी: מוֹאָב) या मोआब पश्चिमी एशिया के जोर्डन देश में मृत सागर के पूर्वी तट के साथ स्थित एक पहाड़ी क्षेत्र का ऐतिहासिक नाम है। यहाँ १३वीं से ४थी शताब्दी ईसापूर्व काल में एक मूआब राजशाही (Kingdom of Moab) नामक राज्य हुआ करता था, जिसका उल्लेख ईसाई धर्म के बाइबल ग्रंथ के साथ-साथ कुछ अन्य स्थानीय प्राचीन स्रोतों में भी मिलता थे। मूआबी अक्सर अपने से पश्चिम में स्थित इज़्राइली लोगों के साथ झड़पों में लगे रहते थे।
माउण्ट पीली
माउण्ट पीली (Mount Pelée) कैरेबियाई क्षेत्र में मार्टिनीक द्वीप पर एक प्रमुख सक्रिय ज्वालामुखी है। माउंट पीली पर 1902 में एक विनाशकारी ज्वालामुखी प्रस्फोट हुआ था जिसके बाद दुनिया के विनाशकारी ज्वालामुखी को पिलीयन ज्वालामुखी भी कहा जाता है।
यशपाल जैन
यशपाल जैन (1912 - 2000) एक भारतीय लेखक थे।
उनका जन्म 1 सितंबर 1912 को ब्रिटिश भारत के आगरा और अवध के संयुक्त प्रांत अलीगढ़ जिले के विजयगढ़ में हुआ था। उन्होंने बच्चों की किताबों सहित कई किताबें प्रकाशित कीं। अजंता एलोरा, अहिंसा, भारत के अचूक हथियार और तीर्थयात्रा उनके कुछ उल्लेखनीय कार्य हैं। भारत सरकार ने उन्हें 1990 में चौथे सर्वोच्च नागरिक पुरस्कार पद्म श्री से सम्मानित किया।
10 अक्टूबर 2000 को नागदा (म.प्र) में आपका निधन हो गया।
सस्ता साहित्य मंडल के प्रकाशन के पीछे मुख्यत: आप ही का परिश्रम था। आपने सस्ता साहित्य मंडल प्रकाशन के मंत्री के रूप में हिंदी की सेवा की।आपने अनेक उपन्यास, कहानी संग्रह, एक आत्मकथा, 3 प्रकाशित नाटक, कविता संग्रह, यात्रा वृत्तांत, व संग्रहों का प्रकाशन व संपादन किया।
यशपाल जैन की कृतियाँ
लेख बाल उपन्यास: प्रेरक कथाएँ: बोध कथाएँ: कहानियाँ: अनुवाद
वी मोहिनी गिरि
वी मोहिनी गिरि भारत के राष्ट्रीय महिला आयोग की अध्यक्ष रह चुकी हैं। उन्होंने 21.07.1995 से 20.07.1998 तक इस पद पर कार्य किया।
सम्मान
उन्हें सन २००७ में भारत सरकार द्वारा समाज सेवा के क्षेत्र में पद्म भूषण से सम्मानित किया गया था। ये दिल्ली से हैं।
हरकिशनपुर, हल्द्वानी तहसील
हरकिशनपुर, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
हेक्सा
यह एक प्रमुख ज्वालामुखी हैं।
अजूरा
अजूरा नाम से निम्न लेख है:
उत्थापक कलनविधि
कम्प्यूटर के डिस्क के भुजा (आर्म) और सिर (हेड) की गति निर्धारण की कलनविधि का नाम उत्थापक कलनविधि (elevator algorithm या SCAN) है। डिस्क पर सूचना लिखने (राइट) या लिखी सूचना को पढ़ने (रीड) के लिए यह गति आवश्यक होती है।
इस अल्गोरिद्म का नाम भवनों में लगने वाले 'उत्थापक' (एलिवेटर) के नाम पर रखा गया है। भवनों में लगे उत्थापक वर्तमान गति की दिशा (ऊपर या नीचे) में तब तक आगे बढ़ते रहते हैं जब तक खाली न हों जाँय। वे तभी रुकते हैं जब किसी को बीच में उतरना हो या उसी दिशा में जाने का इच्छुक रास्ते में (बाहर) प्रतीक्षारत हो।
जहाँ तज इस कलनविधि को कार्यान्यवित करने का प्रश्न है, ड्राइव रीड/राइट के बाकी बचे निवेदनों की सूचना रखता है। इसके साथ यह भी जानकारी रखता है कि किस सिलिण्डर पर लिखना/पढ़ना है। सिलिण्डर-संख्या कम हो तो उसका अर्थ है कि सम्बन्धित सिलिण्डर के पास है जबकि अपेक्षाकृत बड़ी सिलिण्डर-संख्या बताती है कि सिलिण्डर स्प्लिण्डिल से दूर है।
उत्थापक
उत्थापक, उच्चालित्र अथवा एलिवेटर (lift या elevator) एक युक्ति है वस्तुओं एवं व्यक्तिओं को उर्ध्व दिशा में चढ़ाने-उतारने के काम आती है। प्रायः किसी बहुमंजिला ऊँचे भवन, जलपोत एवं अन्य संरचनाओं में उत्थापक लगा होता है जो गोलों को या सामान आदि को एक मंजिल से दूसरी मंजिल या एक स्तर से दूसरे स्तर पर लाता और ले जाता है। उत्थापक प्रायः विद्युत मोटर द्वारा चलते हैं।
धान्य के उच्चालित्र
अनाज के उठाने और रखने की यांत्रिक रीतियों में से एक, जो अब भी सर्वाधिक प्रयोग में आती है, डोलवाले उच्चालित्र की है। इसमें मोटे गाढ़े या कैनवस के पट्टे पर १० से १८ इंच की दूरी पर धातु के छोटे-छोटे डोल बँधे रहते हैं। पट्टा ऊर्ध्वाधर अथवा प्राय: उर्ध्वाधर रहता है। ऊपरी तथा निचले सिरों पर एक-एक बड़ी घिरनी या पहिया रहता है, जिसपर पूर्वोक्त पट्टा चढ़ा रहता है। पट्टा और घिरनी के बीच पर्याप्त घर्षण के लिए पट्टे पर रबर चढ़ा रहता है। उच्चालित्र के नीचेवाले भाग में बने एक गढ़े में से चलते हुए पट्टे के डोल अनाज उठा लेते हैं और उसे ऊपरी सिरे पर जाकर गिरा देते हैं। जैसे ही अनाज उच्चालित्र के ऊपरी सिरे पर पहुँचता है, अपकेंद्र बदल उसे एक बृहत्काय कीप में फेंक देता है। यहाँ से पृथ्वी का गुरुत्वाकर्षण उसे बड़े व्यास के नलों तथा ढालू नदियों द्वारा संग्रह के उपयुक्त खत्तों या भांडों में पहुँचा देता है।
अनाज को किसी भी बेंड़ी अथवा खड़ी दिशा में ले जाने की नई रीति यह है कि वायुधारा का प्रयोग किया जाए। इसमें धातु की दृढ़ पंखियोंवाला पंखा रहता है। इसी पर अनाज डाला जाता है। पंखा वायु की धारा के साथ अनाज को भी आगे ढकेल देता है। पंखों का प्रयोग मुख्यत: कृषि के फार्मों पर अथवा ऐसे छोटे कामों के लिए होता है जहाँ धूल उठाऊ यंत्र की आवश्यकता रहती है। पंखे के प्रयोग में हानि यह है कि वह धूल उड़ाता है, उसमें भठ जाने की प्रवृत्ति रहती है तथा उसकी पंखियाँ अनाज के दानों को बहुधा तोड़ देती हैं।
छोटे या संकुचित स्थानों में अथवा थोड़ी दूरी के लिए पेंच के रूप वाले उच्चालित्र का व्यवहार किया जाता है। खोखले गोल बेलन के भीतर कुंतलाकार एक फल होता है। इस फल के घूमने के साथ-साथ अनाज भी आगे बढ़ता है। अनाज की क्षैतिज गति के लिए यह ठीक काम देता है, किंतु खड़ी अथवा प्राय: खड़ी दिशा में अनाज को चढ़ाने के लिए इसमें बहुत बल लगाने की आवश्यकता होती है और इसलिए यह अनुपयोगी सिद्ध हुआ है।
हवा से चलने वाली मशीनों का हृदय एक पंप होता है जो या तो पिस्टन के आगे पीछे चलने से अथवा केवल वेगपूर्वक घूमते रहने से काम करता है। यह यंत्र उन नलों से, जिनका मुख अनाज के भीतर डूबा रहता है, वायु निकाल लेता है। तब नलों के मुख से, जिनमें अनाज के साथ अतिरिक्त वायु के प्रवेश के लिए अलग मार्ग रहता है, हवा तथा अनाज साथ-साथ ऊपर चढ़ते हैं।
अनाज के उठाने रखने की मशीनों से काम लेते समय अनाज की धूलि से विस्फोट होने की आशंका पर ध्यान रखना आवश्यक है।
माल तथा यात्रियों के उच्चालित्र
इस वर्ग के यंत्रों में माल पहुँचाने का कार्य अविराम न होकर रुक रुककर होता रहता है। इस प्रकार का उच्चालित्र भार को समय-समय पर ऊपर नीचे करता रहता है। भार रखने के लिए एक चौकी तथा उसे ऊपर नीचे चलाने के लिए रस्सी या जलसंचालित (हाइड्रॉलिक) यंत्र होता है। चौकी एक चौकोर या गोल घर में ऊपर नीचे चलती है जिसे कूपक (शैफ्ट) कहते हैं।
रस्सी से चलनेवाले माल के उच्चालित्रों को दो मुख्य वर्गों में विभाजित किया जा सकता :
जलचालित उच्चालित्र जलचालित उच्चालित्रों का उपयोग नीचे भवनों में होता है जहाँ बोझ बहुत भारी रहता है और तीव्र गति की आवश्यकता नहीं रहती। इन उच्चालित्रों के कार्य में दाब में पड़े द्रव से काम लिया जाता है। ऐसे उपकरणों के निर्माता दावा करते हैं कि जलचालित उच्चालित्र की चौकी पर भारी बोझ लादने पर चौकी नीचे की ओर नहीं भागती क्योंकि उसका आधार तेल का एक असंपीडनीय स्तंभ होता है। वे इस प्रकार के यंत्रों में निम्नांकित अन्य गुण भी बताते हैं : इनके लिए किसी छत की आवश्यकता नहीं पड़ती; इनका कूपकमार्ग खुला और इसलिए सुप्रकाशित रहता है; चौकी बिना झटके के चलना आरंभ करती और रुकती है; जहाँ रोकना चाहें ठीक वहीं रुकती है; और मशीन को अच्छी दशा में बनाए रखने में व्यय कम होता है।
E-श्रेणी क्षुद्रग्रह
E-श्रेणी क्षुद्रग्रह (E-type asteroid) क्षुद्रग्रहों की एक श्रेणी है जिसके सदस्यों की सतह अकोन्ड्राइट होती है। यह अनुमान है कि यह सतह 'एनस्टैटाइट' ( enstatite ) नामक सामग्री से बनी होती है, जो एक मैग्नीसियम-युक्त पाइरॉक्सीन सिलिकेट खनिज है (रासायनिक सूत्र MgSiO3)। क्षुद्रग्रह घेरे के शुरुअती भाग में स्थित हंगेरिया परिवार के क्षुद्रग्रह अक्सर E-श्रेणी के होते हैं लेकिन घेरे के अंदरूनी भाग में इस श्रेणी के क्षुद्रग्रह कम ही मिलते हैं। E-श्रेणी और M-श्रेणी के क्षुद्रग्रहों में बहुत समानताएँ हैं लेकिन E-श्रेणी क्षुद्रग्रहों का ऐल्बीडो (चमकीलापन) अधिक होता है - जहाँ M-श्रेणी का ऐल्बीडो ०.१ से ०.२ के बीच होता है वहाँ E-श्रेणी का ०.३ या उस से ज़्यादा होता है।
महानामव्रत ब्रह्मचारी
महानामव्रत ब्रह्मचारी (२५ दिसम्बर १९०४ - १८ अक्टूबर १९९९) वर्तमान बांग्लादेश में हिन्दू धर्म के महानाम सम्प्रदाय के एक साधु थे। वे दार्शनिक, लेखक एवं धर्म गुरु थे।
जीवन परिचय
श्री महानामव्रत जी का जन्म ग्राम खालिसकोटा (जिला बारीसाल, वर्तमान बांग्लादेश) में 25 दिसम्बर 1904 को हुआ था। उनका बचपन का नाम बंकिम था। वे अपने धर्मप्रेमी माता-पिता की तीसरी सन्तान थे। बंकिम को उनसे बाल्यावस्था में ही रामायण, महाभारत और अन्य धर्मग्रन्थों का ज्ञान मिल गया था। लगातार अध्ययन से पिता कालीदास जी की आँखों की ज्योति चली गयी। ऐसे में बंकिम उन्हें धर्मग्रन्थ पढ़कर सुनाने लगेे।
वे एक प्रतिभावान छात्र थे। उन्होंने कक्षा आठ तक पढ़ाई की और फिर गांधी जी की अपील पर असहयोग आन्दोलन में कूद पड़े। इसके तीन साल बाद वे श्रीजगद्बन्धु प्रभू के अनुयायी बने। श्रीजगद्बन्धु प्रभू एक अंधेरी कोठरी में सात साल एकान्त साधना कर बाहर आये थे। तब हजारों लोग उनकी एक झलक देखने के लिए एकत्र हुए थे। बंकिम पैदल ही घर से 125 कि॰मी॰ दूर वहाँ गये। उनके दर्शन से वे अभिभूत हो उठे।
जगद्बन्धु प्रभू के देहान्त के बाद बंकिम ने संन्यासी बनने का निश्चय किया। उनके बीमार पिता ने यह सुनकर उसी समय देह त्याग दी। इसके बाद वे श्री जगद्बन्धु के अनुयायी और महानाम सम्प्रदाय के संस्थापक अध्यक्ष श्रीपाद महेन्द्र जी के चरणों में गयेे। महेन्द्र जी ने उन्हें घर जाकर हाईस्कूल की परीक्षा देने को कहा।
यद्यपि उन्होंने तीन साल से पढ़ाई छोड़ दी थी। फिर भी कठोर परिश्रम कर उन्होंने परीक्षा दी और छात्रवृत्ति प्राप्त की। वह तब केवल 17 साल के थे। इसके बाद वे विधिवत महानाम सम्प्रदाय के संन्यासी बन गये। उनका संन्यास का नाम श्रीमहानामव्रत ब्रह्मचारी हुआ।
इंदल देव मंदिर
भारत के छत्तीसगढ़ प्रांत में स्थित खरौद नगर के मध्य माझापारा में प्राचीन गढ़ से लगा अत्यंत प्राचीन ईंट से बना पश्चिमाभिमुख मूर्ति विहीन लेकिन मूर्तिकला से सुसज्जित इंदलदेव का मंदिर है। इंदल शब्द इंद्र का अपभ्रंश हैं अत: इसे इंद्रदेव कहना अधिक उपयुक्त है। इंद्रदेव शब्द का उल्लेख एक राजा के रूप में लक्ष्मणेश्वर मंदिर के सभा मंडप के दक्षिण दीवार पर लगे शिलालेख में मिलता है। इस मंदिर कर पश्चिमाभिमुख होना आश्चर्य की बात है। ३ कि. मी. की दूरी पर स्थित शिवरीनारायण में भी चंद्रचूड़ महादेव और केशवनारायण का मंदिर पश्चिमाभिमुख है। इस मंदिर के द्वार पर लक्ष्मणेश्वर मंदिर के प्रवेश द्वार की तरह गंगा और यमुना की मूर्ति स्थित है। द्वार के ऊपरी भाग में ब्रह्म, विष्णु और महेश की प्रतिमा स्थित है।
लासाओफैरी
यह एक प्रमुख ज्वालामुखी हैं।
मिंग
मिंग नाम से निम्न लेख है:
किम प्लॉफ्कर
किम लेज्ली प्लॉफ्कर (Kim Leslie Plofker ; 25 नवम्बर 1964) एक अमेरिकी गणित-इतिहासकार हैं। प्राचीन भारतीय गणित पर उन्होने विशेष कार्य किया है। उन्होने ब्राउन विश्वविद्यालय से १९९५ में डेविड पिंग्री (David Pingree) के शोधनिर्देशन में पीएचडी की। डेविड पिंग्री स्वयं भारतीय गणित के इतिहास के विषेषज्ञ थे। किम के पीएच डी का विषय था - मध्यकालीन खगोलीय संस्कृत ग्रन्थों में साइन फलनों के रूपान्तरण द्वारा गणितीय सन्निकटन (Mathematical approximation by transformation of Sine Functions in Medieval Astronomical Sanskrit text)।
१९९० के दशक में वह दक्षिण एशियाई पाण्डुलिपियों के लिए अमेरिकी समिति की निदेशिका थीं। वहाँ वे पाठों की तुलना के लिए प्रोग्राम के विकास से भी जुड़ीं थीं।
ताला: मूर्तिकला का अनूठा केन्द्र
छत्तीसगढ के रायपुर-बिलासपुर राजमार्ग पर बिलासपुर से 30 तथा रामपुर से 85 किलोमीटर की दूरी पर भोजपुर ग्राम से 7 किमी एवं रायपुर बिलासपुर रेल्वे मार्ग के दगौरी स्टेशन से मात्र 2किमी दूरी पर अमेठी -कांपा ग्राम के समीप मनियारी नदी के तट पर स्थित ताला में दो शिव मंदिर है, जो देवरानी, जेठानी के नाम से विख्यात है। भारतीय पुरातत्व के पहले महानिदेशक एलेक्जेन्डर कलिंघम के सहयोगी जे.डी. बेलगर को तालागॉव की सूचना 1873-74 में तत्कालीन कमिश्नर फिशर ने दी। एक विदेशी पुरातत्व वेत्ता महिला जोलियम विलियम ने इसे चन्द्रगुप्त काल का मंदिर बताया।
पुल्लाड
पुल्लाड (Pullad) भारत के केरल राज्य के पतनमतिट्टा ज़िले में स्थित एक छोटा नगर है।
वेल, भिकियासैण तहसील
वेल, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
शर्मिन अख्तर
शर्मिन अख्तर सुप्ता (শারমিন আক্তার সুপ্ত) (शर्मिन अख्तर सुप्ता) (जन्म: 31 दिसंबर 1995, गैबंडा) एक बांग्लादेशी महिला क्रिकेटर हैं जो बांग्लादेश की राष्ट्रीय महिला क्रिकेट टीम के लिए खेलती हैं।  वह दाएं हाथ की बल्लेबाज हैं।
न्यायमूर्ति के टी थोमस
न्यायमूर्ति के टी थोमस को सन २००७ में भारत सरकार द्वारा सार्वजनिक उपक्रम के क्षेत्र में पद्म भूषण से सम्मानित किया गया था। ये केरल से हैं।
राधा दामोदर मंदिर
प्राचीन श्रीराधा दामोदर मंदिर वृंदावन में स्थित है। इसकी चार परिक्रमाएँ करने से गिरिराज गोवर्धन की परिक्रमा का फल मिलता है। साढ़े चार सौ वर्ष पुराने इस मंदिर की परिक्रमा करने से उसमें विराजमान गिरिराज शिला की स्वतः परिक्रमा हो जाती है। इसकी एक किलोमीटर से भी कम की चार परिक्रमाएँ करने से श्रृद्धालु गिरिराज गोवर्धन की सात कोस (25 किलोमीटर) लम्बी परिक्रमा का पुण्य अर्जित कर लेता है।
संवत 1599 सन 1543 की माघ शुक्ल दशमी के दिन श्रीरूप गोस्वामी ने यहाँ राधा दामोदर जी के विग्रहों की स्थापना करके उनकी सेवा का भार जीव गोस्वामी को सौंपा।
किवदंती है कि सनातन गोस्वामी नित्य गिरिराज की परिक्रमा करते थे। वृद्धावस्था में उनकी असमर्थता को देखकर भगवान ने बालक रूप में प्रकट होकर उन्हें डेढ़ हाथ लंबी वट पत्राकार श्याम रंग की गिरिराज शिला दी। उस पर भगवान के चरण चिन्ह के साथ ही गाय के खुर का भी चिन्ह है। भगवान ने गोस्वामीजी को आदेश दिया कि अब वह वृद्धावस्था में गिरिराज पर्वत की बजाय इसी शिला की परिक्रमा कर लिया करें। उनके शरीर त्यागने के बाद शिला इसी मंदिर में स्थापित कर दी गई और तब से श्रद्धालुओं द्वारा मंदिर की चार परिक्रमाएं लगाए जाने की परंपरा चल पड़ी।
यहाँ रूप गोस्वामी तथा जीव गोस्वामी के अलावा अंतर्राष्ट्रीय श्रीकृष्ण भावनामृत संघ (इस्कान) के संस्थापक स्वनामधन्य ए.सी. भक्ति वेदांत प्रभुपादजी की सजीव मूर्तियों के दर्शन करके श्रृद्धालुओं की भक्ति सरिता में एक नया प्रवाह निकलने लगता है। प्रभुपाद ने इस स्थान पर भजन-साधना की थी।
उत्तर प्रदेश पर्यटन विभाग ने इस मंदिर के बाहर लगाए गए प्रस्तर पट्ट में निम्नलिखित जानकारी दी है। रूप गोस्वामी पाद द्वारा प्रदत्त जीव गोस्वामी पाद के सेव्य श्रीराधा दामोदरजी की प्रतिष्ठा संवत 1599 विक्रमी सन् 1543 माघ शुक्ल दशमी में की गई। इस मंदिर में श्रीकृष्णदास कविराज गोस्वामी द्वारा सेवित श्रीराधा छैल चिकनियांजी के श्रीविग्रह भी विराजमान हैं।
सनातन गोस्वामीजी को उनके इष्ट श्रीमदनमोहनजी ने अपने चरण चिन्ह गाय के चरण चिन्ह वंशी एवं लकुटिया के चिन्हों से अंकित गोवर्धन शिला दी थी। यह भी यहाँ दर्शनीय है। भगवान श्रीकृष्णजी के श्रीमुख के आदेशानुसार इस मंदिर की चार परिक्रमा लगने से गोवर्धन परिक्रमा का फल प्राप्त होता है।
यहाँ सर्वश्री रूप गोस्वामी, जीव गोस्वामी तथा कृष्णदास कविराज गोस्वामी कुटी एवं इस्कान के संस्थापक श्रीभक्तिवेदांत प्रभुपादजी की प्राचीन भजन कुटी भी इसी परिसर में हैं। यहाँ कार्तिक मास, पुरुषोत्तम मास, श्रीरूप गोस्वामी एवं श्रीजीव गोस्वामी तिरोभाव उत्सव, श्रीकृष्ण जन्माष्टमी, श्रीराधाष्टमी गोवर्धन पूजा आदि बड़े धूमधाम से मनाए जाते हैं।
दुलावत वंश
दुलावत वंश एक राजपूत वंश है।
इतिहास
सूरजवंश रघुकूल तिलक अवधनाथ रघुबीर
ताहि कुंवर लव खाँप मे अव्वल राण हम्मीर
लाखों हम्मीर रो पोतरो ता कुँवर दुल्हा
राणी लखमादे जनिया सहउदर चूण्डा
संवत् चैदह गुनचालीस नृप लाखा रजवाड
साख फटी सिसोदिया दुलावत मेवाड़
अयोध्या के सूर्यवंशी राजा जो रघुकुल के तिलक भगवान राम है उनके पुत्र लव के वंश में राणा हम्मीर बहुत अव्वल हुए तथा राणा लाखाजी उन्हीं राणा हम्मीर के पौत्र है तथा राणा लाखा के पुत्र कुँवर दुल्हा जी हुए जिन्हें रानी लखमादे ने जन्म प्रदान किया। उनके सहउदर( सगे) भ्राता चूण्डा जी है।
विक्रम सवंत् 1439 में राणा लाखा के राज्य के समय सिसोदया वंश में दुलावत शाखा फटी।
मेवाड़ के महाराणा लाखा (1382-1421) के चैथे पुत्र दुल्हाजी के वंशज दुल्हावत अथवा दुलावत कहलाए जिन्हें मेवाड़ की अपभ्रंश भाषा की वजह से “डुलावत“ भी कहा जाता है।
महाराणा लाखा के आठ पुत्र हुए
आठ कुँवर अखडे़त, बड़म चूण्डो जिणवारी।
अनमि रूघो दुल्हो अनुज, मल त्रहुं खींच्या भाणजा।
राणा लाखा की रानी  गागरोन के खींची राजा राव आदलदेजी की पुत्र  राव वीरमदेव जी की पुत्री लखमादे खींची(चैहान) जो मेवाड़ की पटरानी थी की कोख से चूण्डा जी, राघवदेव जी, दुल्हा जी ने जन्म लिया था।
1. चूण्डा जी - वंशज चुण्डावत कहलाए। ठिकाने- सलूम्बर, देवगढ़, आमेट, बेंगू, कुराबड़ सहित 100 से अधिक ठिकाने।
2. राघवदेव जी- सिसोदया वंश के पितृदेव हुए राठौड़ों द्वारा छल से मारे गए।
3. अज्जा जी- के पुत्र सांरगदेव के वंशज सांरगदेवोत कहलाए। ठिकाने - कानोड़, बाठरड़ा
4. दुल्हा जी- वंशज दुलावत (डुलावत) कहलाए। ठिकाने- सामल, भाणपुरा, उमरोद, उमरणा, सिंघाड़ा, दुलावतों का गुड़ा।
5. डूंगर जी- के पुत्र भांडाजी से भांडावत कहलाए।
6. गजसिंह जी - गजसिंघोत कहलाए।
7. लुणाजी - वंशज लुणावत हुए। ठिकाने- मालपुर, दमाणा, कंथारिया खेड़ा।
8. मोकल जी- मेवाड़ के महाराणा बने। सबसे छोटे पुत्र।
9. बडवाजी की पोथी के अनुसार एक पुत्र रूदो जी बताए गए जिनके रूदावत सिसोदया हुए।  थोरया घाटा क्षेत्र में।
दुल्हाजी - अपने भ्राता चुण्डाजी के साथ सभी भाइयों सहित माण्डू चले गए। वहा सुल्तान ने उनके सभी भाइयों को जागीर प्रदान की। तथा मेंवाड़ में उथल पुथल मचने पर चुण्डाजी के साथ मेंवाड़ आएं। तथा राव रणमल को मारने में सहयोग किया। तथा मेंवाड़ में सुशासन स्थापित करने में महत्वपूर्ण भूमिका निभाई।
पिताजी के जीवनकाल मे दुल्हाजी ने विभिन्न युद्वों मे शौर्य दिखाया।
ये बड़े साहसी, वीर और पराक्रमी थे। इन्होंने बदनोर के मेंरों को हराने में वीरता दिखाई। भाइयों सहित जहाजपुर, मेरवाड़ा पर अधिकार किया । महाराणा कुम्भा कालीन विभिन्न युद्वों में भाग लेकर बम्बावदा, मांडलगढ़, खाटु, टोडा, जाहजपुर, मंडोर,आमेर, रणथम्भौर, गोड़वाड़, मालवा और गुजरात पर मेवाड़ की विजय में बहादुरी दिखाई तथा शरीर पर कई घाव झेले।
महाराणा रायमल ने आपको रेंवंत घोड़ा प्रदान किया था
आपके कुछ पुत्र मंडोर की रक्षार्थ वीरगति को प्राप्त हुए।
आपने राणा जी के आदेश पर  मांडू के सुल्तान खिलजी पर चढ़ाई कर दी। तथा उसके अधीनस्थ क्षेत्र खैराबाद को लूटा तथा सुल्तानी फौज को हरा दिया जिसमें आपके पुत्र दुल्हावत व भतीजे चूण्डावतों ने वीरगति प्राप्त की।
बड़वाजी की पोथी के अनुसार आपको सलूम्बर, भैसरोडगढ़ के पट्टे प्रदान किए गए पर अनन्त आपको महाराणा कुम्भा ने  बदनोर की बड़ी जागीर प्रदान कि गई  थी। जो जीवन पर्यन्त आपके पास रही थी। जिसे बाद में आपके वंशजो के हाथ से खालसे कर दिया गया था।
दुलावत - आपके वंशजों ने मेवाड़ महाराणाओं की ओर से होने वाले लगभग सभी युद्वों मे भाग लिया तथा दुश्मनों को धूल चटाते हुए वीरगति प्राप्त की जिनकी एवज में दुलावतों को राणाजी की ओर से जागीरें प्राप्त होती रही।ं
जागीरे
1. बदनोर- महाराणा कुम्भा ने दुल्हाजी को प्रदान किया था जो बाद में खालसे हुआ था।
2. कपासन- खानवा की लडाई में वीरता व बलिदान दिखाने पर महाराणा विक्रमादित्य ने प्रदान किया था जो बाद में राणा उदय सिंह की पुत्री जिसके शादी रामशाह तोमर के पुत्र से हुई के हथलेवा में देने से चली गई।
3. भूताला- राव बीकोजी( बीरमदेवजी) को राणा रतन की लड़ाई में भूताला की जागीर प्रदान की गई थी।
5. दुलावतों का गुड़ा- महाराणा अमर सिहं (द्वितीय) ने देवीदास जी दुलावत को पहाड़ी इलाका प्रदान किया जब उन्होनें लुटेरो को मारकर उनका सिर उदयपुर रावले में पेश किया था।  जो कालान्तर में दुलावतो का गुड़ा कहलाया।
6. उमरोद- ठाकुर पृथ्वी सिंह जी दुलावत को महाराणा संग्राम सिंह (द्वितीय) ने बांधनवाड़ा की लड़ाई में शौर्य दिखाने पर उमरोद का पट्टा प्रदान किया था।
7.भाणपुरा- ठाकुर हिम्मत सिंह जी दुलावत को महाराणा राज सिंह ने युद्वों में लड़ने पर भाणपुरा प्रदान किया था
8. उमरणा-ठाकुर अनोप सिंह व उनके भाई मोपत सिहं जी को राणा राज सिंह जी ने उमरणा प्रदान की।
9. सिंघाड़ा- ठाकुर सबल सिंह जी दुलावत को सिंघाड़ा महाराणा जगत सिंह जी ने विक्रम संवत् 1703(सन् 1646) के आस पास प्रदान किया
साथ रघुनाथ जी दुलावत को झाडोल के पास पट्टा प्रदान किया था परन्तु उनका वंश किसी लड़ाई में रणखेत रहा।
नोट -- सामल, भानपुरा , उमरोद , सिंघाड़ा , उमरना  के ठाकुर मेवाड़ के तृतीय  श्रेणी ( गोल ) के जागीरदार थे  मेवाड़ महाराणा द्वारा इनको दरबार में बैठने की इजाजत थी।
वंशावली
आपके पुत्र  पृथ्वीराज जी, चाप जी, रणमल जी, सहसमल जी, भारमल जी, ओपजी, गोपजी  जिनमें से सिर्फ चाप सिंह जी जीवित बचे बाकी विभिन्न युद्वों में वीरगति को  प्राप्त हुए
शादी   प्रथम अमर कंवर जैतमालोत -अबे सिंह की पोती- राम सिंह जी बेटी मारवाड़
दूसरा सायर कंवर चौहाण - रायदासजी की पुत्री
2. राव चाप सिंहजी- विभिन्न युद्वों में लड़े जिससे राणा ने जागीरी गाँव बढ़ा दिये।
3. राव  परबत सिंह जी - खानवा (17 मार्च, 1527) में राणा सांगा की ओर से लड़ते हुए मुगलों को मारते हुए रणखेत रहें।
पुत्र  बीरमदेव जी (बीकोजी/बाकजी), खेत सिंह जी, भाकर सिंह (सामल पधारे)। इन भाइयों में से किसी ने कपासन की जागीर प्राप्त की थी। जब इन्होंने बहादुरशाह के आक्रमण के बाद वापिस चित्तौड़ को जीतने में मदद की थी।  तब राणा विक्रमादित्य ने कपासन की जागीर प्रदान की। खेत सिंह राणा विक्रमादित्य की वार(लड़ाई) में काम आए।
4. राव बीकोजी- महाराणा रतन सिंह जी वार (युद्व) में भूताला का पट्टा प्रदान किया था सन् 1528 में तथा  चितौड़ के दूसरे शाके 1568 में वीरगति को प्राप्त हुए।
पुत्र  4.1 हेमराज(खेमराज)
4.2 धालुजी,
4.3 हरिदासजी(इनके वंशजों ने बाद में भाणपुरा, सिंघाड़ा, उमरणा प्राप्त किए।)
गोविन्दासजी, सहोजी, मानसिंह जी ये सभी भाई हल्दीघाटी युद्ध में लड़े तथा मायरा की गुफा में राणा प्रताप के हथियारों की सुरक्षा की तथा उनके वहाँ ठहरने पर पहरेदारी की उनकी सुरक्षा का पूर्ण ध्यान रखा कि क्योंकि ये इलाका इनका जागीरी क्षेत्र था जिससे यह भलीभाँति परिचित थे। इनमें हेमराज जी व हरिदास  जी जीवित बचे बाकी गोविन्दास जी, मानसिंह जी , सहोजी महाराणा प्रताप कालीन हल्दीघाटी , दिवेर युद्धों में लड़ते हुए वीरगति को प्राप्त हुए।
5. ठाकुर हेमराज(खेमराज/क्षेमकरण)
पुत्र कमुजी, पूरणमल, भोपत जी, सुदंरदास जी, सार्दुल जी, कान जी, नारजी इन भाइयों ने राणा अमर सिंह कालीन विभिन्न युद्वों भाग लिया तथा अपने काका हरिदास जी के पुत्र चुतुर्भज(चुत्रावत), कर्णसिंह, रूपसिंहजी के साथ राणा अमर सिंह के अंगरक्षक रहे।
6. ठाकुर कमुजी- बड़वाजी पोथी अनुसार कमुजी ने राणपुर की लड़ाई  में वीरगति प्राप्त की।  इनके भाई  व उनके वशंज भी विभिन्न युद्धों में मारे गए उनका वंश नहीं मिला।   कमुजी के साथ सांवत सिंह की पोती जेतमल सोलंकी की बेटी रूप कंवर सती हुए।
पुत्र  मुणदासजी (मुणदासोत), किशनदास जी, जसोजी , नाहरखान जी ये सभी राणा जगत सिंह व राणा राजसिंह कालीन युद्वों में लड़े जिसमें मुणदास जी वीरता प्रदर्शन की जिससे वंशज को मुणदासोत कहा गया अन्य भाई सम्भवत वीरगति को प्राप्त हुए।
1988 महिला क्रिकेट विश्व कप
1988 के शैल दो सौ साल महिला विश्व कप एक अंतरराष्ट्रीय क्रिकेट टूर्नामेंट 29 नवंबर से 18 दिसंबर 1988 तक ऑस्ट्रेलिया में खेला गया था। पहली बार ऑस्ट्रेलिया द्वारा होस्ट, दो सौ साल समारोह के हिस्से के रूप में, यह महिला क्रिकेट विश्व कप के चौथे संस्करण था, और न्यूजीलैंड में पिछले 1982 विश्व कप के बाद छह वर्षों में आया था।
दुलावत वंश
इतिहास
पुत्र - गोकुलदास, देवीदास, लक्ष्मणदास जी
8. देवीदास जी - लुटेरो को मारकर सिर उदयपुर रावले में हाजिर किए तब राणा अमर सिहं (द्वितीय) जी स्वयं भूताला पधारे तथा पास के पहाड़ी इलाके प्रदान किया जिसका नाम दुलावतों का गुड़ा रखा था।
1988 महिला क्रिकेट विश्व कप
टूर्नामेंट 60 ओवर खेले गए मैचों के साथ, अंतरराष्ट्रीय महिला क्रिकेट परिषद (IWCC) द्वारा आयोजित किया गया था। ऑस्ट्रेलिया एक लगातार तीसरी बार टूर्नामेंट जीता, आठ विकेट से फाइनल में इंग्लैंड को हराने। न्यूजीलैंड, तीसरे स्थान के प्ले ऑफ में आयरलैंड को हराया, जबकि नीदरलैंड, टूर्नामेंट में केवल एक अन्य टीम एक भी मैच जीतने में नाकाम रहने के बाद पांचवें और आखिरी रखा। दोनों आयरलैंड और नीदरलैंड्स को टूर्नामेंट डेब्यू कर रहे थे। के रूप में यह पिछले दो टूर्नामेंट में था भारत, प्रतिस्पर्धा करने के लिए आमंत्रित किया गया था, लेकिन प्रायोजकों से पर्याप्त धन को सुरक्षित करने में नाकाम रहने के बाद वापस लेने के लिए मजबूर किया गया।
दुलावत वंश
इतिहास
पुत्र- सुर सिंहजी (सामल गोद गए), सुजान सिंह जी(खेतपाल का गुड़ा)  जुजार जी ( पालेला गुड़ा), भाव सिंह जी( माताजी का खेड़ा)
9. सुर सिंह जी-  आप महाराणा अमर सिंह जी (द्वितीय) के समय 800 रेख टका के जागीरदार थे।
पुत्र - नाथू सिंह जी,
गुमान सिंह जी( के पौत्र शिव सिंह मराठो से  लड़ा और वीरगति को प्राप्त हुआ तथा उनकी पत्नी जैतमालोत राठौड आगरवा की साथ में सती हुई जिससे आपके द्वारा बसाया गाँव गुमान सिंह जी का गुड़ा कालान्तर में शिव सिंह जी का गुड़ा नाम से प्रसिद्ध हुआ।)
पृथ्वी सिंह जी( बांधनवाड़ा की लड़ाई में रणबाज खाँ के खिलाफ लड़ा  तथा उमर खाँ की  टुकड़ी पर हमला किया जिससे महाराणा संग्राम सिंह द्वितीय ने उमरोद गाँव का पट्टा प्रदान किया।)
भोप सिंह जी-  दुलावतों का गुड़ा रहे आपका परिवार कालान्तर में गोकड़ा वाला परिवार कहलाया।
दूसरी वंशावली राव बीकोजी(बाकजी/बीरमदेवजी) के पुत्र हरिदास जी के वंशज
1. हरिदास जी
पुत्र - चुतुर्भज( चुत्रावत कहलाए। आपके दो पुत्र मोहकम सिंह जी, व केसरी सिहं जी को 500 - 500 रेख टका की जागीर  प्राप्त थी।
कर्णसिंह जी
रूपसिंह जी (रूपसिंघोत कहलाए।)
2. कर्णसिंहजी
पुत्र - सबल सिंह जी, ( आपने महाराणा जगत् सिहं की लड़ाई में सिंघाडा प्राप्त किया तथा आपके वंशज सबलावत दुलावत कहलाए।)
केशर सिंह जी, ( केसर सिंह जी का गुड़ा/ केरिग जी रो गड़ो)
3. केसर सिंह जी
पुत्र - हिम्मत सिंहजी ( महाराणा राज सिंह जी के युद्ध में भाणपुरा का पट्टा प्राप्त हुआ। इनके पुत्र लाल सिंह जी वीरगति को प्राप्त हुए जिससे ये लालसिंघोत दुलावत कहलाए।) तथा आपके वंशज में मुंकुंद सिंह जी दुलावत के साथ उनकी पत्नी कुंपावत राठौड़ सती हुई जिसका स्मारक भाणपुरा के पास बना हुआ है।
मोपत सिहं जी  व अनोप सिंह जी ने को महाराणा राज सिहं जी ने उमरणा का पट्टा प्रदान किया था जिसमें अनोप सिंह जी का वंश चला।
महाराणा अमर सिंहजी के विक्रम संवत् 1761 में दुलावत जागीरदारों के नाम ( हुक्म सिंह भाटी कृत मज्झमिका मेवाड़ जागीरदारा री विगत के पृष्ठ संख्या 14 व 16 से प्राप्त नाम
1. दुल्हावत फतेसीघ भावसिंघोत 2000
2. दुल्हावत सुरसींघ देवीदासोत 800
3. दुल्हावत  हेमंतसींघ केसरीसिंघोत 500
4. दुल्हावत नाथु सबलावत 1000
5. दुल्हावत मोहकमसींघ चुत्रावत 500
6. दुल्हावत केसरीसिंघ चुत्रावत 500
7. दुल्हावत रिणछोड़दास नइडोत  700
8. दुल्हावत फतेसींघ चोडावत में मंड्यो पृष्ठ संख्या 8 राणावतो की साख में जो शायद पृष्ठ संख्या 13 पर चोडावत फतेसींघ अमरावत 1300 रेख टका जागीरदार
था जो सम्भवत दुल्हावत ही था।
अन्य जानकारी दुलावतो के 6 जागीरदार कुल 5300 रेख टका के थे साथ ही 2 अन्य रिणछोड़दास व फतेसींघ सहित  7300 रेख टका की जागीर दुलावत सरदारो   के पास थी।
इनके अतिरिक्त  महाराणा भीम सिंह जी कालीन जागीरदारा ंरी सांख बही विक्रम संवत् 1880 (सन् 1823) के समय दुलावत जागीरदार
यह भी मज्झमिका मेवाड़ हुकम सिंह भाटी के पुस्तक  पृष्ठ संख्या 68 के अनुसार
1 .गाम सीगाड़ो दुलावत कीरतसिघ 400
2 गाम भाणपुरो दुलावत डुगरसींघ जी 400
3. गाम उमरोणो   250